**Република Србија**

**АП Војводина**

**Предшколска установа**

**Срећно дете**

**Нови Кнежевац**

**ПРАВИЛНИК**

**О МЕРАМА, НАЧИНУ И ПОСТУПКУ ЗАШТИТЕ И**

**БЕЗБЕДНОСТИ ДЕЦЕ ЗА ВРЕМЕ БОРАВКА У**

**ПРЕДШКОЛСКОЈ УСТАНОВИ И СВИХ**

**АКТИВНОСТИ КОЈЕ ОРГАНИЗУЈЕ УСТАНОВА**

**У Новом Кнежевцу, септембар 2013. године**

На основу члана 42. и 57. став 1. тачка 1) Закона о основама система образовања и васпитања („Службени гласник РС“, број 72/09, 52/11 и 55/13), Управни одбор Предшколске установе „Срећно дете“ из Новог Кнежевца, на својој 6. седнициц одржаној 06.09.2013. године, донео је

**ПРАВИЛНИК**

**О МЕРАМА, НАЧИНУ И ПОСТУПКУ ЗАШТИТЕ И**

**БЕЗБЕДНОСТИ ДЕЦЕ ЗА ВРЕМЕ БОРАВКА У ПРЕДШКОЛСКОЈ**

**УСТАНОВИ „СРЕЋНО ДЕТЕ“ И СВИХ АКТИВНОСТИ КОЈЕ**

**ОРГАНИЗУЈЕ**

**ПРЕДШКОЛСКА УСТАНОВА**

**1. ОСНОВНЕ ОДРЕДБЕ**

**Члан 1.**

Правилником о мерама, начину и поступку заштите и безбедности деце за време боравка у Предшколској установи „Срећно дете“ у Новом Кнежевцу и свих активности које организује установа (у даљем тексту: Правилник/ом) прописују се мере, начин и поступак заштите деце у Предшколској установи „Срећно дете“ у Новом Кнежевцу (у даљем тексту: Установа) и начин њиховог спровођења.

**Члан 2.**

Деца имају право на заштиту и безбедност према одредбама Правилника:

**1)** у предшколској установи,

**2)** на путу између куће и предшколске утанове,

**3)** ван предшколске установе – за време остваривања образовно-васпитног рада или других активности које организује предшколска установа у складу **са Законом и Годишњим планом рада,**

**4)** целодневно осигурање деце од болести и повреда код овлашћене осигуравајуће куће.

**Члан 3.**

Деца имају право на заштиту и безбедност од:

**1)** поступака деце, поступака запослених у предшколској устанпови и поступака свих особа ван предшколске установе,

**2)** заштиту за време прослава и других јавних окупљања,

**3)** болести и повреда,

**4)** пожара, поплаве, елементарних непогода и других природних појава које могу угрозити безбедност.

**Члан 4.**

Васпитач и медицинске сестре који са децом обрађују одговарајуће програмске садржаје обавезни су да децу упознају са опасностима с којима се могу суочити за време остваривања образовно-васпитног рада и других активности које организује предшколска установа, као и са начином понашања којим се те опасности избегавају или отклањају.

**Члан 5.**

Одредбе Правилника обавезни су да поштују директор, запослени у предшколској установи, деца, родитељи, односно старатељи деце и трећа лица када се налазе у предшколској установи, или на другом месту на којем се остварује образовно.васпитни рад или друга активност у организацији предшколске установе.

**Члан 6.**

Запослени, родитељи и деца обавезни су да директору, васпитачу или другом овлашћеном лицу или запосленом у предшколској установи који се ту затекне, пријаве сваку појаву за коју посумњају да би могла да угрози безбедност деце.

**Члан 7.**

Посебна обавеза директора је да повремено, а најмање два пута месечно, проверава да ли се спроводе мере за остваривање заштите и безбедности деце.

**Члан 8.**

Ради спровођења мера утврђених Правилником, предшколска установа сарађује са државним органима, органима локалне самоуправе и другим субјектима с којима је таква сарадња потребна.

**Члан 9.**

На материју коју уређује Правилник примењују се и одредбе закона и других општих аката предшколске установе чија је примена важна за остваривање заштите и безбедности деце.

**2. ЗАШТИТА И БЕЗБЕДНОСТ**

**У ЗГРАДИ ПРЕДШКОЛСКЕ УСТАНОВЕ**

**Члан 10.**

Предшколска установа треба да обезбеди контролу уласка и изласка из предшколске установе.

Васпитачи на дежурству, васпитачи, медицинска сестра, помоћни радници и домар контролишу улазак и излазак из предшколске установе.

**Члан 11.**

Задатак васпитача и медицинске сестре је:

**1.** Дадође на место рада 15 минута пре почетка рада;

**2.** Да самостално или са присутним помоћним радником или домаром изврши преглед радне собе и да утврди да ли су спремне за безбедан почетак васпитно-образовног рада;

**3.** Уколико васпитач или медицинска сестра уоче неке неправилности које могу угрозити безбедност деце, дужни су да одмах обавесте домара који је дужан да их отклони:

**4.** Врше и друге послове у складу са Законом, подзаконским актима и општим актима установе.

**Члан 12.**

Задатак помоћних радника и домара:

**1.** Да одмах по доласку на место рада провери унутрашњост предшколске установе и у случају провала, крађе или других неправилности одмах обавести директора предшколске установе, уколико није у могућности да обавести директора, обавештава помоћника директора или секретара;

**2.** Контролишу улазак и излазак лица из предшколске установе, а у случају неправилности обавештава директора, помоћника директора или секретара;

**3.** Редовно одржавање хигијене и проветравање просторија;

**4.** Редовно одржавање инсталације, предшколског наештаја и отклањања свих кварова без одлагања;

**5.** Врши друге послове у складу са Законом, подзаконским актима и општим актима установе.

**Заштита и безбедност од поступака деце,**

**запослених у предшколској установи и одраслих особа ван предшколске**

**установе**

**Члан 13.**

Заштита и безбедност детета од поступака деце, запослених у оредшколској установи и одраслих особа ван предшколске установе обухвата:

**1)** Заштиту и безбедност живота и тела,

**2)** Заштиту и безбедност од сексуалног и других врста узнемиравања и злостављања,

**3)** Заштиту и безбедност од дискриминације,

**4)** Заштиту и безбедност од повређивања психичког интегритета личности (вређање, понижавање и слично).

У случају угрожавања заштите и безбедности детета од стране деце, запослених у предшколској установи или трећих лица деца се могу обратити директору, васпитачу или другој особи из предшколске установе у коју имају поверења.

**Члан 14.**

Остваривању овог вида заштите и безбедности деце служи **поштовање одредаба Правила понашања у предшколској установи.**

**Члан 15.**

Поред поштовања одредаба Правила понашања у предшколској установи, остваривању заштите и безбедности деце од поступака трећих лица, тј. одраслих особа ван предшколске установе служе и **одредбе чланова 16. и 17. овог Правилника.**

**Члан 16.**

За време трајања васпитно-образовних и других активности, стално су закључана улазна врата предшколске установе према улици Краља Петра I Карађорђевића, док су врата према парку откључана и под сталним су надзором спремачице, домара и других запослених.

Родитељима деце која похађају установу је омогућен улазак у установу уз обавезно јављање васпитачу.

Трећа лица могу улазити у установу ако су се претходно најавила и заказала свој долазак односно ако су позвана у установу.

За откључавање улазних врата овлашћени су: директор, спремачице и друга лица која директор овласти.

Пре почетка рада, спремачица или друго овлашћено лице откључава улазна врата, проверава стање предшколских просторија, о томе обавештава директора, а у његовом одсуству помоћника директора или секретара и предузима друге неопходне мере.

**Члан 17.**

Када се у предшколској установи не изводи васпитно-образовни рад нити друге активности сва улазна врата на предшколској установи су закључана.

За откључавање улазних врата на почетку радног времена и за закључавање на крају радног времена задужена је спремачица или друго лице по овлашћењу директора.

**Заштита за време прослава и других јавних окупљања**

**Члан 18.**

Одржавање прослава и других јавних окупљања у предшколској установи одобрава директор предшколске установе.

**Члан 19.**

Најкасније 48 сати пре одржавања прослава и других јавних окупљања у предшколској установи, директор је дужан да писмено обавести Полицијску станицу о времену одржавања и трајању окупљања.

**Члан 20.**

За време прослава и других јавних окупљања у просторијама предшколске установе, предшколска установа је дужна да обезбеди присуство најмање три дежурна васпитача.

**Члан 21.**

Строго је забрањено пушење у Предшколској установи, уношење и конзумирање алкохола, опијата и других средстава са психоактивним дејством, уношење оружја, оруђа и других средстава којима се могу нанети повреде, угрозити животи деце и запослених, односно нанети штета предшколској и личној имовини.

Непоштовање ових одредаба повлачи последице у складу са Законом и општим актима установе.

**Заштита и безбедност од болести и повреда**

**Члан 22.**

Ради остваривања заштите и безбедности деце од болести и повреда, предшколска установа:

**1)** води бригу о уредности и чистоћи предшколских просторија;

**2)** води бригу о обављању прописаних лекарских прегледа запослених и деце;

**3)** према својим могућностима обезбеђује коришћење предшколског намештаја, дидактичких средстава за рад и других средстава која су безбедна за употребу и одговарају психофизичким својствима деце;

**4)** према својим могућностима примењује стандарде и нормативе који се односе на предшколски простор, број деце у групи и друге услове за обављање делатности;

**5)** обезбеђује надзор васпитача за време рада на уређајима или са предметима који могу изазвати повреду, као и за време извођења активности које представљају потенцијалну опасност за настанак повреде;

**6)** предузима мере у случају промена код деце које се односе на његово здравствено стање и о томе обавештава његовог родитеља;

**7)** родитеља деце чије здравствено стање, према процени директора, васпитача, стручног сарадника или медицинске сестре може представљати опасност за другу децу, обавезује да такво дете одведе на одговарајући преглед и забрањује му долазак у предшколску установу и друге активности које организује предшколска установа, док надлежни лекар не потврди да опасност не постоји.

**Члан 23.**

Дете чије здравствено стање, према налазу надлежног лекара, представља опасност за осталу децу, родитељи не смеју слати у предшколску установу нити на друге активности у организацији предшколске уатанове.

**Заштита и безбедност од пожара, поплаве, електричне струје, удара грома**

**и других опасноати од опасних ствари**

**Члан 24.**

Ради остваривања заштите и безбедности деце од пожара, предшколска установа је обавезна да се придржава Закона о заштити од пожара, пратећих прописа и свог интерног акта који регулише област заштите од пожара.

**Члан 25.**

Ради остваривања заштите и безбедности од поплаве или изливања канализације, домар проверава исправност водоводних и канализационих инсталација и предузима потребне мере у случају уочених промена које могу угрозити безбедност.

Сви запослени дужни су да без одлагања обавесте домара, директора или помоћника директора о уоченим променама на водоводним и канализационим инсталацијама, које могу угрозити безбедност.

**Члан 26.**

Ради остваривања заштите и безбедности од електричне струје, домар проверава исправност електричних инсталација и предузима потребне мере у случају уочених промена које могу угрозити безбедност.

Сви запослени обавезни су да без одлагања обавесте домара, директора или заменика директора о уоченим променама на електричним инсталацијама, које могу угрозити безбедност.

**Члан 27.**

Уређаји, други предмети и материје које се користе у васпитно-образовном процесу, за одржавање хигијене или у друге сврхе морају се држати ван домашаја неовлашћених лица, ако могу представљати опасност по живот или здравље деце.

**Члан 28.**

Ради остваривања заштите и безбедности од удара грома, предшколска установа редовно проверава исправност громобранских инсталација.

Сви запослени обавезни су да без одлагања обавесте домара, директора или помоћника директора о уоченим променама на громобранским инсталацијама, које могу довести у питање њихово функционисање,

Поред спровођења мера из става 1. и 2. овог члана, предшколска установа је у обавези да за време грмљавине обезбеди да деца буду у предшколској установи.

**Члан 29.**

Заштита и безбедност од других опасних ствари остварује се сходно применом чланова 24. до 28. овог Правилника.

**3. ЗАШТИТА И БЕЗБЕДНОСТ НА ПУТУ ИЗМЕЂУ КУЋЕ И ПРЕДШКОЛСКЕ УСТАНОВЕ**

**Члан 30.**

Предшколска установа пред надлежним органима покреће иницијативе ради побољшања безбедности у саобраћају на прилазима предшколској установи.

**4. ЗАШТИТА И БЕЗБЕДНОСТ ВАН ЗГРАДЕ ПРЕДШКОЛСКЕ**

**УСТАНОВЕ ЗА ВРЕМЕ ОСТВАРИВАЊА ОБРАЗОВНО-ВАСПИТНОГ РАДА И ДРУГИХ АКТИВНОСТИ КОЈЕ**

**ОРГАНИЗУЈЕ ПРЕДШКОЛСКА УСТАНОВА**

**Члан 31.**

На остваривање заштите и безбедности деце за време боравка на излету, екскурзији и слично, као и за време извођења неке друге активности ван предшколске установе примењују се основне одредбе Правилника, а сходно се примењују његове одредбе о остваривању заштите и безбедности деце у предшколској установи.

Поред одредаба из става 1. овог члана, на остваривање заштите и безбедности деце ван предшколске установе, за време остваривања образовно-васпитног рада и других активности које организује предшколска установа, примењују се и одредбе сходне одредбе овог Правилника.

**Заштита и безбедност деце за врме извођења**

**екскурзија и сличних активности**

**Члан 32.**

Приликом избора понуђача за извођење екскурзија и сличних активности с децом, предшколска установа ће посебну пажњу посветити његовој оспособљености за остваривање заштите и безбедности деце за време активности која се организује.

Оспособљеност понуђача за остваривање заштите и безбедности деце односи се нарочито на:

**1)** поседовање одговарајуће лиценце за рад,

**2)** кадровску и техничку опремљеност за организовање путовања деце,

**3)** кадровску и техничку опремљеност за остваривање заштите и безбедности деце у објекту у којем су смештени (физичко и техничко обезбеђење објекта, обезбеђена медицинска помоћ и тако даље),

**4)** квалитет смештаја и исхране деце.

**5. ЦЕЛОДНЕВНО ОСИГУРАЊЕ ДЕЦЕ ОД БОЛЕСТИ И ПОВРЕДА**

**Члан 33.**

Прешколска установа сваке школске године осигурава сву децу која похађају установу од могућих повреда и болести код овлашћене осигуравајуће куће, по претходно добијеној сагласности Савета родитеља.

Осигурањем се обухватају сви ризици који могу угрозити безбедност и здравље детета у трајању од 24 сата током целе школске године.

**6. ЗАВРШНЕ ОДРЕДБЕ**

**Члан 34.**

Даном ступања на снагу овог Правилника престаје да важи Правилник о мерама, начину и поступку заштите и безбедности деце у Предшколској установи „Срећно дете“ Нови Кнежевац, заведен под деловодним бројем: 4/34-2003 од 30.09.2003. године.

**Члан 35.**

Тумачење одредаба овог Правилника даје Управни одбор.

**Члан 36.**

Правилник ступа на снагу осмог дана од дана објављивања на огласној табли предшколске установе.

 Председник Управног одбора

 **Мира Бунгин**

Број: 2/20-2013

Дана: 06.09.2013. године

Овај Правилник објављен је на огласној табли Установе дана 06.09.2013. године, а ступа на снагу 14.09.2013. године.

 Секретар установе

 **Бранислав Суботин**